Source: https://presstv.sk/krimi/videomarcek-sa-na-sude-priznal-k-vrazde-kuciaka-kocner-k-nedovolenemu-ozbrojovaniu/
Timestamp: 2020-08-08 12:06:10+00:00
Document Index: 6761683

Matched Legal Cases: ['súd ', 'Súd ', 'súd ', 'Súd ', 'súd ', 'Súd ']

Video:Marček sa na súde priznal k vražde Kuciaka, Kočner k nedovolenému ozbrojovaniu - PRESS.TV
Zveřejněno uživatelem Redakcia spravodajstvá PRESS.TV | Led 13, 2020 | Krimi |
Na pojednávanie predviedli všetkých obžalovaných: Mariana Kočnera, Alenu Zsuzsovú, Miroslava Marčeka a Tomáša Szabóa. Dianie na súde sleduje Monika Tódová.
Dianie na súde sleduje Monika Tódová.Minúta po minúte: Vražda Jána Kuciaka11:50
Sudkyňa povedala, že pristúpi k výsluchu obžalovaných v nasledovnom poradí: Marček, Szabó, Zsuzsová, Kočner.11:45
Právni zástupcovia poškodených navrhli, aby súd prijal vyhlásenia o vine zo strany Marčeka aj Kočnera. Súd následne prijal uznesenie, že vyhlásenie Marčeka prijíma a vyhlasuje, že dokazovanie voči jeho osobe nevykoná a vykoná dôkazy súvisiace s výrokom o treste, náhrade škody a ochrannom opatrení.11:37
Na otázky teraz odpovedá Kočner v prípade nedovoleného ozbrojovania, teda v prípade 60 kusov nábojov, ktoré mal doma na Kolibe nelegálne: či rozumie, čo sa mu kladie za vinu, či bol poučený o svojich právach, či sa mohol radiť s obhajcom, či bol oboznámený s trestnou sadzbou. Kočner na všetko odpovedal áno.11:35
V kauze nedovoleného ozbrojovania, kde Kočner priznal vinu, ide o to, že mal doma 60 ks nábojov 7,62 x 39 od českého výrobcu Zbrojovka Vlašim a mal ich bez povolenia v dome na Kolibe. Tieto polícia našla pri domovej prehliadke.11:27
Miroslav Marček priznal vinu vo veci vraždy Jána Kuciaka aj vo veci vraždy Petra Molnára, aj v prípade nedovoleného ozbrojovania. Je tak už druhým obvineným z vraždy, ktorý sa rozhodol priznať vinu aj pred súdom.
Marian Kočner priznal na súde vinu v kauze nedovoleného ozbrojovania, pri vražde povedal, že je nevinný. Alena Zsuzsová sa dlhšie radila s právnikom, ale aj potom povedala, že sa cíti nevinná. Szabó nechce dávať žiadne vyhlásenie.
Sudkyňa poučuje obžalovaných o tom, že majú právo urobiť vyhlásenie: som nevinný alebo som vinný zo spáchania skutku alebo niektorého skutku, alebo nepopieram spáchanie skutku.11:10
Predsedníčka senátu Sabová ďalej poučuje obžalovaných z vraždy Kuciaka o ich právach. „Má význam priznanie a úprimné oľutovanie trestného činu. Sú poľahčujúcimi okolnosťami, ktoré súd berie do úvahy pri určovaní druhu trestu a jeho výmery v prípade, ak by bola uznaná vina.“11:06
Súd po prestávke pokračuje, prihlásil sa Roman Kvasnica. „Obžalovaný Kočner disponuje zmenkami v hodnote cca 12 miliónov eur voči spoločnosti Penta. Ide spolu o 24 zmeniek.“ Kvasnica chce, aby súd tieto cenné papiere zaistil tak, že Pente zakáže vyplácať zmenkové sumy z týchto zmeniek.11:00
Video: Príchod obžalovaných z vraždy Kuciaka do pojednávacej miestnosti po prestávke
Zdroj: https://dennikn.sk/
Předchozí Súd otvoril hlavné pojednávanie v kauze vraždy Kuciaka a Kušnírovej
Další Skutok sa nestal ! Špeciálny prokurátor zrušil obvinenie voči Robertovi Ficovi